कोरियामा रहेका नेपाली समूदायको आर्थिक सहयोगमा नेपालबाट ल्याइएको भगवान गौतम बुद्धको मुर्तीलाई अन्तिम रुप दिने काम भइरहेको छ । बुद्ध जयन्तीको अवसरमा नगरपरिक्रमा गराएर योइङनस्थित वाउछङ्सामा लगिएको बुद्धको मुर्तीलाई धर्मगुरुहरुको सक्रियतामा अन्तिम रुप दिन लागिएको हो । लोटस लाल्टिन फेस्टीभलमा नेपाली पञ्चे बाजा सहित बुद्धको प्रतिमालाई नगरपरिक्रमा गराउदाँ सहभागी कोरियन र विदेशी सहभागीले बडो उत्सुक भएर अवलोकन गरेका थिए ।
